Cocoma - Biquipedia, a enziclopedia libre

# Cocoma

### De Biquipedia

Cocomas
Es potrecons d'o chenero Lepiota.
Estato de conserbazión

Seguro.

Clasificazión zentifica

Dominio: | Eukaryota
Reino: | Fungi
Filo: | Basidiomycota
Clase: | Homobasidiomycetes
Subclase: | Hymenomycetes
Orden: | Agaricales
Familia: | Agaricaceae
Chenero: | Lepiota

Espezies
Se beiga texto

As cocomas son potrecons carauteristicos d'es fongos d'o chenero Lepiota, aintre d'a orden Agaricales. Anque totas as espezies d'o chenero produixen esporas de color blanca, son familiars d'es champiñons (chenero Agaricus), que bi-las tienen de marronas, á partir d'es cuals ye descrita ra orden. Per l'usual, tienen aniellos en o trallo, que en es ixemplars més grans pueden desprener-se. Es chambreros tienen escatas, a color d'as cualas ye muito important ta determinar-ne l'espezie exauta.

A espezie tipo d'o chenero no ye esclatera. Earle referiba ra cocoma bate-auguas como á tal en o 1909, encara que Singer en o 1946 proponiore ra Lepiota clypeolaria ta impedir as trafulcadas con o también descrito chenero Macrolepiota, á on a primera ye autualment clasificada. Autualment Lepiota clypeolaria diz que ye clasificada también en altro chenero, baixo ra denominazión de Agaricus columbinus. Asinas, no bi ha garra d'as espezies orichinals que s'empregoren ta describir iste chenero que encara sía ficada aintre d'er.

En relazión con a suya cullita, es potrecons d'iste chenero contienen amanitinas que els fan fuertament toxicos. d'Entre ras espezies que se conox que han causato muertes, u n'han plegatas á man de causar-las, bi ha ra Lepiota brunneo-incarnata que se troba en a Peninsula Iberica, a Lepiota helveola e ra Lepiota josserandi d'America d'o Norte.

d'Antis més, as espezies més familiars estioren as granizas cocomas bate-auguas e ras cadieras de bruixas. Autualment, ixes potrecons han estato mesos aintre d'es cheneros Macrolepiota e Chlorophyllum, pero que anque ixo sía asinas, l'estatus d'o chenero no ye si que en descusión encara, e ixas espezies pueden ser miradas encara aintre d'o chenero Lepiota á sabels libros.

## [Editar] Espezies autuals d'o chenero Lepiota

- Lepiota aspera (mortal)
- Lepiota brunneo-incarnata (mortal)
- Lepiota castanea (mortal)
- Lepiota clypeolaria (indichesta)
- Lepiota cristata (indichesta)
- Lepiota helveola (mortal)
- Lepiota heteri (mortal)
- Lepiota josserandi (mortal)
- Lepiota scobinella (mortal)
- Lepiota subincarnata (mortal)

Retrieved from "http://an.wikipedia.org../../../c/o/c/Cocoma.html"

Categorías: Basidiomycetes | Lepiota

##### Views

- Articlo
- Descusión
- Current revision

##### Rechirar

##### Atras luengas

- Български
- Deutsch
- English
- Français
- Italiano
- Lietuvių
- Magyar
- ‪Norsk (bokmål)‬
- Polski